Fot (måleenhet)

**Fot** (av latin *pes* og norrønt *fótr*) er en urgammel lengdeenhet som har vært brukt over store deler av verden, også i Skandinavia. Enheten er ikke en SI-enhet. I Norge ble foten avviklet da metersystemet ble innført. I dag regnes en fot som 30,48 cm eller lik 12 internasjonale tommer (*[[inch]]*).

## Historie
Man må anta at fot har blitt brukt som måleenhet siden oldtidens Egypt, og kanskje før den tid. Som et lengdemål har den sin opprinnelse i lengden på en voksen manns fot. Noe eksakt mål finnes ikke for denne verdien, men det er rimelig å anta at dette var omkring 22–24&nbsp;cm, basert på hva vi vet om voksne menns fotlengder i nåtid.

Det første kjente standardmålet for fot stammer fra Sumer, hvor definisjonen er gitt i en statue av den sumeriske herskeren Gudea av Lagasj, som hersket omkring år 2150–2100&nbsp;f.Kr. Den skal ha vært omkring 30&nbsp;cm lang og passet godt inn med andre gamle lengdeenheter. Senere kjenner man til at en gresk fot (*pous*) utgjorde ca. 31–32&nbsp;cm, fordi det gikk 600 slike på et gresk stadion (som var omkring 177,5–198 meter). Likeledes kjenner man til at *romerske fot* (*pes*) utgjorde ca. 29,6&nbsp;cm, fordi et romersk stadion var omkring 185 meter. Det romerske målesystemet har siden influert fot(I) og tomme(II), i mindre grad også linje(III) og skruppel(IV), med sine romertall (i parentes). Dette er enheter som var tolvtedeler av hverandre, med akt som utgangsenhet. I dag skrives helst disse enhetene med apostrofer (15 fot = 15'), men opprinnelsen er altså romertall.

## Tabell over gamle norske enheter for lengde

## Skandinavia
Fra Skandinavia kjenner vi til at det gikk 20 tommer på en alen til å begynne med. Vi vet også at det senere gikk 12 tommer på en fot og 2 fot på en alen, den gang tommen utgjorde 2,37&nbsp;cm, så i fordums tid har altså foten en gang utgjort 28,44&nbsp;cm i Norge (trolig også i Danmark). På denne tiden ble imidlertid målesystemet regulert av alnets lengde, som har variert mye gjennom historien. Både fra land til land og sted til sted. Det betydde i praksis at også fot og tommer varierte tilsvarende.

I 1541 ble sjællandsk alen innført i Danmark-Norge. Det utgjorde 63,26&nbsp;cm da det innført og gjorde foten til 31,63&nbsp;cm. I 1683 ble det innført et nytt mål- og vektsystem basert på rhinsk fot. Samtidig ble det dansk-norske alensystemet avløst av et nytt fotsystem. En fot ble satt til å utgjøre 31,402&nbsp;cm. Imidlertid viste det seg at den danske astronomen Ole Christensen Rømer (1644–1710), som hadde hatt ansvaret for det nye systemet, hadde gjort en feilanalyse den rhinske foten. Den dansk-norske foten ble derfor justert til 31,38535&nbsp;cm fra den 10. januar 1698. Denne lengden holdt seg slik til i 1820 i Danmark, da foten med forordning ble satt til 31,375 cm. På denne tiden var Norge kommet i union med Sverige, så den norske foten var fortsatt 31,38535&nbsp;cm. I lov av 28. juli 1824 ble imidlertid også den norske foten konvertert til 31,375&nbsp;cm. Dette målet gjaldt fram til fotsystemet ble avviklet til fordel for metersystemet i Norge. I Danmark ble imidlertid forordningen opphevet i 1835 og foten justert til 31,&nbsp;385 cm. Denne holdt seg slik til danskene gikk over til metersystemet (i praksis fra 1907). Både Danmark og Norge undertegnet meterkonvensjonen i 1875, men landene tok altså ikke i bruk metersystemt før mange år senere. Gamle alen, fot og tommer ble imidlertid etter dette satt i sammenheng med det nye målesystemet.

I Sverige gikk man over til fotsystem fra den 31. januar 1855. En svensk fot utgjorde da 29,6904&nbsp;cm. Fram til dette var den svenske foten preget av det svenske alensystemet. I hovedsak har en svensk fot utgjort 0,94607 av den dansk-norske, prøyssiske og rhinske foten. Sverige undertegnet også meterkonvensjonen i 1875, men som i Danmark og Norge tok det mange år før svenskene tok i bruk metersystmet i praksis.

Norske barn bruker ofte måleenheten "museskritt", som er en ustandardisert, ofte litt kort fot.   Museskritt egner seg bedre for horisontal enn for vertikal oppmåling.    

## Internasjonal fot
I tillegg til den nåværende standarden *imperial foot*, som tilsvarer 30,48&nbsp;cm, finnes den såkalte *U.S. survey foot*, der 1 survey foot tilsvarer  meter. U.S. survey foot brukes av den amerikanske etaten *U.S. Coast and Geodetic Survey*, og er definert som nøyaktig 12&nbsp;*U.S. survey inches*, som er omtrent 30,48006&nbsp;cm.

### Annet
Størrelsen på mindre båter, nærmere bestemt lengde og bredde, har siden midten av 1800-tallet vært oppgitt i fot. Tidligere var båtalen mest vanlig. I senere år har fabrikanter og forhandlere i større grad innført metriske enheter for båtstørrelser og for marsjhøyden på fly.
## Referanser


## Se også
* Norske måleenheter
* Gamle nordiske lengdemål
* Gamle romerske lengdemål
* Alen
* Tomme
* Meterkonvensjonen

## Eksterne lenker
* Konvertering mellom enheter – onlineconversion.com
* Fotfolk lager metermål - Animasjon fra forskning.no 11.5.05